रालेगण सिद्धी पहुंचे अन्ना हजारे  
मजबूत लोकपाल के लिए हजारे ने तीन दिन का अनशन किए जाने की घोषणा की थी लेकिन तबीयत खराब होने की वजह से उन्हें दूसरे दिन अपना अनशन तोड़ना पड़ा।
अन्ना हजारे गुरुवार सुबह को मुंबई अपने पैतृक गांव रालेगण सिद्धी के लिए निकले और शाम को अपने गांव पहुंच गए। मजबूत लोकपाल के लिए हजारे ने तीन दिन का अनशन किए जाने की घोषणा की थी लेकिन तबीयत खराब होने की वजह से उन्हें दूसरे दिन अपना अनशन तोड़ना पड़ा।
	उनके सहयोग दत्ता अवारी ने कहा कि हजारे ने अपना अनशन कल समाप्त कर दिया। हजारे कल रात महाराष्ट्र सरकार के बांद्रा स्थित गेस्ट हाउस में ठहरे और आज सुबह अपने गांव के लिये रवाना हुए।
	उन्होंने कहा कि 74वर्षीय कार्यकर्ता को डाक्टरों ने आराम करने की सलाह दी है।
	मजबूत लोकपाल के लिये हजारे ने तीन दिन का अनशन किये जाने की घोषणा की थी लेकिन तबीयत खराब होने तथा आंदोलन में बड़ी संख्या में लोगों के शरीक नहीं होने की वजह से उन्हें दूसरे दिन अपना अनशन तोड़ना पड़ा।
	दत्ता अवारी ने कहा कि हजारे आज जब गांव पहुंचेंगे तो उनका जोरदार स्वागत किया जाएगा।
	बहरहाल, उन्होंने ‘कमजोर’ लोकपाल का विरोध करते हुए पांच राज्यों में होने वाले विधानसभा चुनाव में कांग्रेस के खिलाफ प्रचार करने की चेतावनी दी है।